27. Sarajevo Film Festival
27. Sarajevo Film Festival je međunarodni filmski festival koji se održava od 13. do 20. augusta 2021. u Sarajevu. Počasno Srce Sarajeva uručeno je njemačkom režiseru Wimu Wendersu u znak priznanja za izuzetan doprinos filmskoj umjetnosti. Za nagradu Srce Sarajeva u takmičarskim programima igranog, dokumentarnog, kratkog i studentskog filma ukupno – takmiči se 48 filmova, od kojih 18 ima svjetsku, tri međunarodnu, jedan evropsku, 25 filmova regionalnu i jedan bosanskohercegovačku premijeru. Festival je otvorio novi film bosanskohercegovačkog oskarovca Danisa Tanovića Deset u pola. Svečanu ceremoniju otvaranja vodio je glumac Dino Bajrović.